Nafarroako Parlamentuko Mahaiak, 2021eko martxoaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkezturiko galdera, Siemens Gamesaren Agoizko industria-instalazioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 29an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Iragan udan –zehazki, 2020ko uztailean–, Siemens Gamesa enpresak iragarri zuen Agoizko lantegia ixteko asmoa zuela; horrek 239 lanpostu suntsitzea eta lantegiak hartzen zituen nabea eta instalazioak industria-jarduerarik gabe uztea ekarriko luke. Orain dela gutxi, Nordex Acciona enpresak adierazi du instalazio horietako 8.000 metro koadro inguru alokatzeko asmoa duela, haize-sorgailuen palak pintatzeko eta bukatzeko operazioak egiteko herrian.

Horri buruz, parlamentari naizen honek hauxe jakin nahi dut:

• Gobernuak ba al dauka Nordex Accionak erakutsitako interes horren berri?

• Gobernuak ezagutzen al du Siemens Gamesak Agoitzen hartzen zituen instalazioetarako etorkizuneko proiekturik?

• Baiezkoan, proiektu horietakoren batek lanposturik sortuko al luke Agoitzen? Zenbat?

Iruñean, 2021eko martxoaren 25ean

Foru parlamentaria: Laura Aznal Sagasti